google/wiki40b huggingface dataset:
מייקל וישנבסקי

מייקל כריסטיאן וישנבסקי (בפולנית: Michał Wiśniewski; נולד ב-9 בספטמבר 1972) יליד העיר לודז' הוא זמר פופ פולני, סולן להקת הפופ Ich Troje.

עבודה וקריירה

וישנבסקי הופיע בשני סרטים: "כוכב" (בפולנית: "Gwiazdor", בשנת 2002) ו"סיפורי פשע" ("LawStorant", בשנת 2005). הוא נטל חלק בתוכנית המציאות של רשת TVN: "אני מה שאני" ("Jestem jaki jestem"), ובתוכנית המציאות "הראה את פניך" ("Pokaz swojo twatz") ברשת VIVA! POLAND. עם הלהקה Ich Troje הוא הוציא כמה סינגלים מוצלחים, ויחד הם ייצגו את פולין באירוויזיון 2003 עם השיר "אין גבולות" ("Keine Grenzen") וזכו המקום השביעי בגמר. בשנת 2006 הוא נבחר שוב בידי הציבור הפולני וייצג את פולין באירוויזיון 2006 עם השיר "הולך בעקבות לבי" ("Follow My Heart") יחד עם Ich Troje וריל מק'קוי.
באוקטובר 2005 פתח וישנבסקי בוטיק אופנה.
בעת הופעה קפץ וישנבסקי אל הקהל ופצע נערה. כתוצאה מכך, היא נהפכה לנכה במידה חלקית, סבלה מטראומה מנטלית חמורה, והייתה צריכה לעבור שיקום יקר. מייקל נקנס ב-6000 זלוטי בעקבות המקרה.

משפחה

אשתו הראשונה הייתה הזמרת הפולניה מגדה פמה. 
אשתו השנייה היא מרתה וישנבסקי, הידועה כ'מנדרינה'. יש להם שני ילדים: קסאבייר מייקל (נולד ב-2002) ופביאן מרתה (נולדה ב-2003). הזוג התגרש ב-2005.
וישנבסקי נישא לזמרת אנה שביאטזכק בלאס וגאס ב-2005. בתם הראשונה, אטינט אנה, נולדה ב-2006. ילדם השני, פאלקו כריסטיאן, שנולד ב-2007, נפטר ביום לידתו.
פרנסס וייט

ביוגרפיה

וייט נולדה בלידס. יש לה בני משפחה רבים באירלנד והיא מעורבת בחיים שם.
היא השתתפה בתוכניות טלוויזיה רבות, בין השאר ב-"Trevor's World of Sport"; בסדרה "דנג'רפילד"; בסדרה הקומית "A Very Peculiar Practice"; כקסנדרה הנביאה מטרויה בסדרת המדע בדיוני "דוקטור הו" בפרקים "The Myth Makers"; כיוליה, בתו של אוגוסטוס, קיסר רומי, ב"אני, קלאודיוס"; ובתפקיד המלכה שארלוט, אשתו של המלך ג'ורג' השלישי, בסדרה Prince Regent.
בקולנוע השתתפה בין השאר בסרטים The Pumpkin Eater‏ (1964), Press for Time (1966)  וב"מרי מלכת הסקוטים" (1971).
בסדרת האנימציה לילדים "Peppa Pig" גילמה את הדמות של גרני פיג.
היא מתגוררת בכפר מחוץ לעיר ברקהמסטד שבהרטפורדשייר.
ליטון של עברית

היסטוריה


בתרגום התנ"ך ללטינית, הוולגטה, מופיעים תעתיקים לטיניים של השמות, וכן של המונח "ממזר" (mamzer).

מניעים לליטון

קטע זה אינו מעודכן, ומאז העריכה האחרונה של הערך אירעו מאורעות הדורשים את עדכונו. 
הצורך העיקרי בתעתיק לטיני הוא עבור כתיבת שמות ומונחים עבריים, אותם בוחרים שלא לתרגם לשפות המשתמשות בכתב לטיני.

צורך טכנולוגי

בשל חוסר יכולתן של כמה מערכות אלקטרוניות (מחשבים, טלפונים סלולריים ועוד) להציג עברית תקינה. גם הגופן המיוחד מעמיד קשיים, מה גם שטרם נוצר תקן לצורך זה (נכון ל-2006). בעבר השתמשו בליטון במסרונים (SMS) ובדואר אלקטרוני. בעיה זו הולכת ונעלמת.
בשל המגבלות של הכתב חסר הניקוד, שיידונו בהמשך, וחוסר בקיאות או חוסר ביטחון בשימוש בניקוד בציבור הרחב, יש המשתמשים בליטון כדי לבאר הגיית שם, ולהבדיל בין הומוגרפים.
כיוון הכתיבה של העברית הפוך מכיוון הכתיבה של השפות הנכתבות בכתב לטיני ושל המתמטיקה. דבר זה עלול ליצור בלבול וקושי בעת שילוב מילים באותיות לועזיות בתוך טקסט בעברית, או להפך. עניין זה מקשה על כתיבה רציפה בכתב יד. בעבר, בעת שימוש במחשב, נוצרו בעיות רבות עם כתיבה מעורבת בשפות, שלהן כיווני כתיבה הפוכים. כיום, קיימים אלגוריתמים להתמודדות עם כיווניות של שפות, אם כי עדיין נותרו מקרי קיצון מסוימים של בעיות כיווניות.

ליטון כתחליף לכתב העברי

מערכת הכתב העברי מוגדרת כאלפבית מסוג אבג'ד, זהו אלפבית עיצורי, יש בו אותיות רק לעיצורים ולא לתנועות, והוא אינו "אלפבית גמור". האלפבית היווני, הלטיני ונגזרותיהם לעומת זאת, מוגדרים כאלפביתים גמורים, משום שישנן אותיות הן לעיצורים והן לתנועות.

הצעות

עם תחיית הלשון העברית עלו הצעות לרפורמה במערכת הכתב, ולגיבוש מערכת כתב לטינית לכתיבת השפה העברית, בדומה לרפורמה שנערכה בטורקיה בשנת 1928 על ידי מוסטפא כמאל אטאטורק בה הוחלף האלפבית הערבי באלפבית הלטיני, עם התאמות נדרשות, לכתיבת השפה הטורקית. איתמר בן-אב"י, הילד העברי הראשון, ניסה זאת על ידי הוצאת שני שבועונים בעברית בכתב לטיני, ha Savuja ha Palestini ("השבוע הפלשתיני"), בירושלים ב-1928, ו-Deror ("דרור"), בתל אביב ב-1934. זאב ז'בוטינסקי תמך אף הוא בליטון הכתב העברי.
בשנות ה-50 פיתח ד"ר מיכאל אבינור שיטת כתב לשפה העברית, הקרויה הכתב הכרמלי, הנותנת מענה לסוגיות לעיל.
נסיונות אלו לא נחלו הצלחה ולא נקלטו בקרב הציבור.
יואב רבינוביץ'

ביוגרפיה

יואב רבינוביץ' נולד ברחובות וגדל בנס ציונה. לרבינוביץ' תואר ראשון במשפטים ומדע המדינה מהאוניברסיטה העברית.
רבינוביץ' הופיע בעבר כסטנדאפיסט ,ובמשך תקופה היה חבר בצוות הכותבים של התוכנית "גב האומה".
ב-2009 השתתף בתוכנית הרדיו "ץ סופית", ששודרה ברדיו תל אביב, וגילם בה דמויות שונות.
ב-2016 השתתף בתוכנית "עוד כותרות" בערוץ 2 - תחילה ככותב ולאחר מכן כשחקן בתפקיד עצמו. מלבד זה, כתב ושיחק בתוכנית "לילה טוב עם אסף הראל" ששודרה בערוץ 10, והשתתף בתוכנית האקטואליה "היום שהיה" בפינת "המועדון", כחלק מצוות בדרנים המביעים את דעתם על ענייני היום באופן סאטירי. בנוסף, הגיש פינה בתוכנית בשם "קיר הברזל", בה סקר באופן סאטירי את פעילותם של פוליטיקאים ישראלים ברשתות החברתיות.
ביולי 2017 החל להגיש עם אריאל ויסמן וניב מג'ר את התוכנית "טלוויזיה מהעתיד" שמשודרת ברשת 13. את התוכנית יצר וכתב בשיתוף עם ויסמן ומג'ר.
באפריל 2018 החל להגיש את תוכנית הריאלטי אף פעם לא מאוחר, בהשתתפות שלמה בראבא, הפרופסור רפי קרסו, מפקד חיל האוויר לשעבר איתן בן אליהו ומאמן הכדורסל פיני גרשון. בהמשך לכך הוא גם הגיש את העונה השנייה, עונת הבנות בכיכובן של ציפי פינס, שרהל'ה שרון, רבקה מיכאלי ונורית גפן.
משנת 2019 עורך רבינוביץ את התוכנית "מהצד השני עם גיא זהר" בהגשת גיא זוהר בערוץ כאן 11.
המעפיל האלמוני (אוניית מעפילים)

"סן מיגל" – ספינת חופים

שמה הראשון היה "סן מיגל" ("San Miguel"); שנת בנייה 1875; סוג כלי שיט: ספינת חופים להובלת נוסעים; שוקע 12 רגל.

רכש והכנה

נרכשה על ידי המוסד לעליה ב' בשוודיה באמצעות איש עסקים שוודי בשם גיליאזיס. הפליגה דרך הים הצפוני לצרפת בפיקודו של יוסלה דרור איש הפלי"ם. צוות ההכנה כלל את יהושע בהרב, יוסלה דרור וראובן אורן. בצרפת הוכשרו בספינה 870 מקומות לינה, ההכנות נמשכו מאוגוסט ועד לנובמבר 1946. רב החובל היה ספרדי בשם ריקרדו ולצדו 12 מלחים, כולם אזרחי ספרד. לקראת הפלגה הוקם צוות המלווים אנשי הפלי"ם: שאול ביבר היה מפקד האוניה ולצדו יוסלה דרור, המכונאים עופר ויועלי, ואיש הקשר "הגדעוני" ראובן אורן (אורנשטיין). לרשותם עמד מכשיר קשר RCA מתוצרת בלגיה.

המעפילים

על סיפונה הפליגו 794 מעפילים; חניכי תנועות הנוער "השומר הצעיר" ו"בני עקיבא" מהונגריה, והתנועות "דרור", "נוחם" ו"בית"ר", וכן קבוצה ממרוקו, כולם בני נוער בלוויית מדריכים. הם נאספו בשני מחנות בשאטו-דה-לה-רו שליד ליון, וכן מחנה במרסיי, שם הוקם ב-2 בפברואר 1947 מחנה למעפילים לקראת העלייה לאונייה.

ההפלגה

הספינה הפליגה מנמל סט בצרפת ב-3 בפברואר 1947. על גשר הסיפון הציבו המעפילים שלט באנגלית ובו המילים: "נלסון! ראה את יורשיך!", בהתכוונם לאדמירל הבריטי עטור התהילה הוריישו נלסון. האונייה הפליגה מסט בדרום צרפת, למפרץ מול איי אייר (Îles d'Hyères) מזרחית לטולון, ונתיבה כלל בהמשך את מצר מסינה, כרתים, דרומית לקפריסין בנתיב לימסול – פורט סעיד, עד חופי הארץ. למחרת ההפלגה נתגלה קלקול במנוע, ונאלצו לעגון במפרץ אייר, 15 מייל מזרחית לטולון. בדרך לכרתים הים סער. הגיעה הוראה לשוט מדרום לקפריסין ולהגיע לחופי הארץ מכיוון דרום.

עימות עם הבריטים

המעפילים קבלו הנחיות והתכוננו לקראת עימות עם הבריטים; ההוראות היו רגילות והמעפילים תודרכו להתנגד פסיבית. הם התארגנו בקבוצות על פי ההשתייכות הארגונית ותודרכו להגן על ההגה, הגשר וחדר המכונות של האונייה מפני השתלטות בריטית צפויה. הוחלט לשוט בשעות הלילה לכיוון תל אביב, כדי להגיע אל חוף תל אביב לפני שהבריטים יופיעו. כמו כן כיבו את האורות. ב-14 בפברואר התגלתה הספינה על ידי מטוס בריטי. המעפילים התארגנו להתנגדות בקבוצות על פי ההשתייכות הארגונית ותודרכו להגן על ההגה, הגשר וחדר המכונות מפני השתלטות בריטית. הוחלט לשוט בשעות הלילה לכיוון תל אביב כדי להגיע לפני שהבריטים יופיעו. כמו כן כיבו את האורות. ההוראות היו רגילות, להתנגד פסיבית. ב-15 בפברואר החלו ללוותה שתי משחתות בריטיות אשר תקפו את האונייה. הבריטים תקפו בעזרת שתי משחתות, ומשחתת שלישית המתינה במרחק. הם השליכו פצצות גז והעלו חיילים על הסיפון. ההתנגדות ערכה כמחצית השעה. על הסיפון התחוללו התכתשויות וכן הותזו סילוני מים. המשחתות נגחו בספינה שניסתה להתחמק. הבריטים השליכו רימוני גז והעלו חיילים על הסיפון. התחוללו תגרות וכן הותזו סילוני מים. ההתנגדות לבריטים ארכה כמחצית השעה. כל העת התנהלה תקשורת באמצעות מכשירי קשר עם מפקדת "ההגנה" בארץ ישראל. בסיומה של ההתכתשות האלימה נכנעו המעפילים. הבריטים הודיעו שעל הספינה לשוט לנמל חיפה. והאנייה נגררה לנמל חיפה. מפקד הספינה, שאול ביבר, הכין ביוזמתו האישית מקום מחבוא בטנק מים ל-10 אנשים בספינה. כאשר עלו הבריטים על הסיפון פנו המלווים אנשי הפלי"ם להסתתר במחבוא שהוכן מראש בטנק המים. הסתתרו בו הגדעוני ושבעה איש. המלווים במחבוא חולצו לאחר שהמעפילים הורדו, על ידי עובדי "סולל בונה" שעבדו בנמל. המעפילים הועברו לספינות גירוש בריטיות בנמל חיפה, והובלו למחנה חורף 64-65 בקפריסין.
Dancing Queen (אלבום)

סיבוב הופעות

כדי לקדם את האלבום, יצאה שר ב-21 בספטמבר 2018, לסיבוב ההופעות השישי שלה, "Here We Go Again Tour", אשר צפוי להסתיים ב-19 בדצמבר 2019.
תוסף תזונה

תוסף תזונה הוא מוצר המכיל ויטמינים, מינרלים, חומצות אמינו, רכיבים צמחיים או רכיבי תזונה אחרים אשר מיוצרים במפעלים ייעודיים לייצור תוספי תזונה בתנאי ייצור נאותים (GMP) ונמכרים בצורה של כמוסות, טבליות, משקאות או צורות אחרות. צריכת תוספי תזונה מומלצת במטרה לספק חומרים חיוניים כגון ויטמינים, מינרלים, חומצות שומן או חומצות אמינו החסרים או לא מספיקים, בדיאטה הרגילה.

תרומת תוספי תזונה לבריאות ושיפור איכות החיים

מחקרים מדעיים מצאו קשר ישיר בין צריכה נבונה של תוספי תזונה לבין שיפור באיכות החיים. למשל, מחקרים בניו זילנד הראו ששימוש בתוספי תזונה במינונים המתאימים, יכולים לעזור לטפל בדיכאון, חרדה, מתח נפשי, הפרעה דו קוטבית, הפרעות קשב וריכוז, תסמונות הספקטרום האוטיסטי, PTSD וטראומה.
מחקר נוסף, בארצות הברית, מצא שיפור משמעותי באיכות החיים של שחקני פוטבול מקצועיים לאחר פרישתם. תוספי התזונה הקלו על כאבים כרוניים, וגרמו לשיפור בבריאות הנפש והזיכרון.
מצד שני מדענים מסייגים תפיסה רווחת, לפיה כדאי להמליץ לכלל האוכלוסייה על נטילת תוספי תזונה מסוימים, ומזהירים שכדאי לצרוך אותם רק בנסיבות בריאותיות מסוימות, ורק לאחר היוועצות עם רופא. חוקרים אלו נתלים במחקרים שונים על השפעות שליליות שעלולות להיגרם כתוצאה מנטילת תוספי ויטמינים ללא סיבה מיוחדת, ביניהם מחקר מטא-אנליזה שאוגד בתוכו 277 מחקרים, שהראו ששילובים מסוימים של תוספי ויטמינים עם הרגלי תזונה עלולים להגביר סיכון לשבץ.

הבחנה בין תוסף תזונה לתרופה

אחד המאפיינים של תרופה הוא שהחומר הפעיל שלה אינו חיוני לפעילות התקינה של תאי הגוף. כתוצאה מכך חומרים תזונתיים (כמו פחמימות, חלבונים, שומנים, ויטמינים, מינרלים ומים) אינם נחשבים לתרופה, אלא לתוספי תזונה.

הבחנה בין תוסף תזונה לתוסף מזון

משמעות המונח "תוספי תזונה" היא שאנו מוספים לתזונה הכללית שלנו מוצרים (תוספים) אשר משפרים אותה. לעומת זאת, כאשר מדובר על "תוסף מזון" (ולא תזונה), מדובר על רכיב בתוך מוצר מזון כגון צבעי מאכל, ממתיקים וכו'. עקב הדמיון בשם יש נטייה בציבור הרחב להתבלבל בין שני המושגים, כאשר ההבדל בין תוסף תזונה לתוסף מזון הוא מהותי.
ליפ דאב

ליפ דאב (באנגלית: Lip dub) הוא וידאו קליפ המשלב דיבוב שפתיים של המשתתפים לצלילי שיר מפורסם המושמע ברקע. הז'אנר זכה לפופולריות רבה בשנים 2009-2010, בעיקר בשל התפתחות הפלטפורמות לשיתוף סרטוני וידאו ביתיים כשבראשן YouTube. סרטוני הליפ דאב נחשבים לדוגמה לסרטונים ויראליים, שבמקרים מסוימים הגיעו תוך ימים ספורים לעשרות ואף מאות אלפי צפיות. ליפ דאב נראה בדרך כלל כסרטון ביתי שהוכן על ידי חובבנים בהשקעה מינימלית ובספונטניות. אולם למעשה, לצורך הכנת סרטון ליפ דאב איכותי נדרשת  השקעה רבה ודיוק בפרטים. הסרטון מצולם לרוב בשוט אחד, כאשר מצלמת הווידאו עוברת בין חדרים ומסדרונות שונים באתר הצילום ומתמקדת לסרוגין על השחקנים המדבבים בשפתיהם את השיר המושמע ברקע. על פי רוב כל שחקן מדבב מספר שניות מועטות את השיר עד שהמצלמה עוברת לשחקן הבא.
סרטון הליפ דאב לשיר "I Gotta Feeling" של הבלאק אייד פיז, אשר צולם בספטמבר 2009 על ידי תלמידי החוג לתקשורת באוניברסיטת קוויבק שבקנדה, היה אחד הסרטונים הראשונים בתחום שהגיעו לתפוצת ענק, זכה ליותר מ-10 מיליון צפיות, נחשב לאחד מהבולטים בז'אנר.
סרטון הליפ דאב לשיר "Marry you" של ברונו מארס, אשר צולם במאי 2012 בשידור חי, זכה ליותר מ-24 מיליון צפיות, נחשב אף הוא לאחד הבולטים בז'אנר.

קריטריונים

על אף שהז'אנר חובבני בעיקרו, ליפ דאבים מוצלחים ניכרים בדיבוב מדויק של השיר, בצילום יציב וכן בזויות צילום וליהוק מוקפד כך שזהות המדבב הבא טבעית אך מפתיעה את הצופה. לדוגמה המצלמה מתמקדת על המדבב הנוכחי, חולפת על פניו של אדם המשוחח במכשיר סלולרי כמו במקרה, אך לפתע המצלמה מתמקדת עליו והוא זה הממשיך את הדבוב. בנוסף יש יתרון לתיאום בין הדיבוב לתוכן השיר, בליפ דאב הקנדי למשל, המילה "לחיים" מלווה בהשקת כוסותיהם של המדבבים.

אם אי פעם ניפגש שוב

אם אי פעם ניפגש שוב (מאנגלית: If we ever meet again) הוא קליפ ליפ דאב ישראלי מצליח, שזכה לתשומת לב בתקשורת המקומית והבינלאומית. אתר הליפ דאב הוותיק באינטרנט, Lip Dub Hub, אף השווה אותו לליפ דאב הקוויבקי שנחשב לטוב ביותר עד כה, וכינה את ישראל "ארץ הליפ דאב".
הווידאו קליפ מוזכר במקומות רבים בטעות כליפ דאב הישראלי הראשון, כשלמעשה מדובר בליפ דאב הראשון שנעשה ברמה גבוהה ועל כן זכה לתשומת הלב הרבה.

כוכב נולד 9 - תראו מי שמדבב

בעונה התשיעית של התוכנית כוכב נולד נוהלה תחרות ליפדאבים של הצופים, שהעלו קליפים רבים של ליפדאבים לאתר התוכנית.

הבנים והבנות 2016 - ליפ דאב על הקרח

בעונה הרביעית של הבנים והבנות נוהלה תחרות ליפדאבים של המתמודדים, צולמו מספר קליפים של ליפדאבים על הקרח שאת דיבוב השפתיים עשו זוג מהתוכנית (בן ובת) ובגמר התוכנית מכריזים על הקליפ המנצח.
סיעוד

תפקידים

במסגרת תפקידיהם, הצוות הסיעודי עובד לבד או כחלק מצוות רב מקצועי המעניק טיפול למטופל ומשפחתו.
מקצועות הסיעוד מגוונים ומאפשרים מציאת תחומי עניין רבים כגון: עבודה בבית חולים, במרפאה קהילתית, עבודה בעלת אופי דינמי ביותר כגון עבודה בטיפול נמרץ או בחדר המיון לעומת עבודה במחלקות שונות.

הסיעוד המסורתי

היסטוריונים לסיעוד עומדים בפני אתגר בהקשר לקביעה האם הטיפול הניתן לחולים או פצועים בעת העתיקה היה טיפול סיעודי. למשל, במאה החמישית לפני הספירה, היפוקרטס מתאר טיפול מיומן והתבוננות בחולים על ידי גברים "מטפלים", שאולי היו אחים מוקדמים.
לפני הקמת הסיעוד המודרני, אנשי דת כגון נזירות ונזירים סיפקו לעיתים קרובות טיפול סיעודי. דוגמאות לכך קיימות, בין היתר, במסורת הנוצרית, האסלאמית והבודהיסטית.
במהלך הרפורמציה הפרוטסטנטית של המאה ה -16, סגרו את המנזרים ואפשרו לכמה מאות מההוספיסיס העירוניים בצפון אירופה להמשיך פעול. לנזירות אשר שימשו כאחיות שולמה פנסיה או נאמר להתחתן ולהישאר בבית. טיפול סיעודי עבר לחסרי ניסיון כאשר המטפלים המסורתיים של הכנסייה הקתולית הודחו מתפקידם, והמקצוע סבל מנסיגה משמעותית של כ-200 שנה.

המאה ה-19

פלורנס נייטינגייל ייסדה את מקצוע הסיעוד לאחר מלחמת קרים. ספרה "הערות על סיעוד" (1859) הפך לפופולרי. המודל של נייטינייגל לחינוך מקצועי, לאחר שהקימה את בית הספר הראשון להסיעוד, אשר היה בקשר עם בית החולים פעיל ובית הספר לרפואה, התפשט ברחבי אירופה ובצפון אמריקה לאחר 1870.
השימוש הרשמי באחיות בצבא המודרני החל במחצית השנייה של המאה ה-19. אחיות שירתו בשירות סדיר במלחמת הבורים הראשונה, במסע נפוליאון בארץ ישראל (1882), ובהמלחמה המהדית (1883).
בית ענאן

היסטוריה

בית ענאן נכבש של ידי הכוחות הבריטים בקרב 1917 על ירושלים, במהלך מסעם בארץ ישראל נגד העות'מאנים.
בתקופת המנדט הבריטי הכפר השתייך מנהלית לנפת ירושלים.
במפקד האוכלוסין המנדטורי של 1922, מנתה בית ענאן 509 מוסלמים, ומספר התושבים גדל במפקד 1931 לאוכלוסייה של 654 מוסלמים, ששכנו ב-162 בתים.
ב-1945 היו בית-ענאן 820 תושבים, כולם מוסלמים, כשברשותם היה שטח של 10,105 דונם קרקע, אשר מתוכם 2,015 דונם היו מטעים ואדמות השקיה, 2,471 של גידולי דגנים, ואילו השטח הבנוי היה 63 דונם.
בעקבות מלחמת השחרור, ולאחר הסכמי שביתת הנשק של 1949, עבר בית ענאן לשליטה ירדנית .
בשנת 1961 מנתה אוכלוסיית בית-ענאן 1,255 נפש.
לאחר מלחמת ששת הימים ב -1967, עבר הכפר לשליטה ישראלית. אוכלוסיית בית ענאן במפקד 1967 שנערך על ידי הרשויות הישראליות הייתה 1,261, מהם 212 אשר מקורם היה משטח ישראל.
ביולי 2004 ביטל בית המשפט העליון, צו צבאי להפקעת מאות דונמים של אדמות הכפר לצורך בניית גדר ההפרדה. הגדר הייתה אמורה לעבור קרוב לבית-ענאן תוך השארת אדמות רבות מחוץ לשטח הכפר. בעקבות פסק הדין, הועברה הגדר אל מקום מרוחק יותר מהכפר.

חינוך ותרבות

בבית ענאן יש בית ספר של אונר"א לבנות עם 560 תלמידים, שני בתי ספר יסודיים לבנים ושלושה גני ילדים. מסגד אבו איוב אל-אנצארי נמצא בבית ענן. בכפר יש שתי מרפאות, וכמה מועדוני ספורט. בשנת 2009 התקיים בבית ענאן פסטיבל תרבות בן ארבעה ימים בהשתתפות יותר מ-15,000 איש.

מובלעת בידו

בית ענן יחד עם בידו, בית דוקו, בית סוריק, קטנה, קובייבה, בית איג'זא, חראיב אום אל לחים, וא-טירה, מהווים את "מובלעת בידו". המובלעת תהיה מחוברת לרמאללה בעתיד באמצעות מעברים תת-קרקעיים ודרך מגודרת.
מחנות הריכוז אולדרני

מחנות הריכוז אולדרני היו מחנות כליאה לאסירים אשר הופעלו על ידי גרמניה הנאצית במהלך מלחמת העולם השנייה בתקופת כיבוש איי התעלה שבתעלת למאנש.

מבנה המחנות ואוכלוסייתם

איי התעלה היו החלק היחיד באיים הבריטיים אשר נכבש על ידי הורמאכט שהיה צבאה של גרמניה הנאצית.
הנאצים בנו מחנות ריכוז באי אולדרני, שהיו למעשה מחנות ריכוז משניים הכפופים למחנה הריכוז נוינגמה שליד המבורג שבגרמניה. ארגון הטוט הנאצי הפעיל מחנות אלה כמחנות עבודת כפייה לבניית בונקרים, עמדות תותחים, מקלטים, וביצורי בטון.
מחנות ריכוז אלו החלו לפעול בינואר 1942, והחזיקו באוכלוסיית אסירים כוללת של כ-6000 בני אדם.
במחנות ריכוז אלה הוחזקו רוסים, פולנים, יהודים, ושבויי מלחמה, ומעל 700 אסירים קיפחו את חייהם תחת עבודת הכפייה והיחס האכזרי של אנשי האס אס אשר שלטו במחנות אלה.
המחנות הפסיקו לפעול ביוני 1944.

לאחר מלחמת העולם השנייה

לאחר מלחמת העולם השנייה הוגש כתב אישום לבית דין צבאי נגד מקסימיליאן ליסט (Maximilian List) אשר היה אחד ממנהלי מחנות ריכוז אלו. בסופו של דבר הוא לא עמד לדין, וכנראה חי בעיר המבורג שבגרמניה עד מותו בשנות ה-80 של המאה ה-20.
בריאן רואיס

קריירת מועדונים

רואיס התחיל את הקריירה המקצועית שלו באלחואלנסה. עד מהרה השתלב בקבוצה והפך לשחקן מפתח. באלחואלנסה זכה לכינוי "הסמור" בגלל פניו המזכירות סמור. בקיץ 2006 חתם בגנט הבלגית ל-4 שנים ביחד עם רנדאל אסופאיפה ורוי מיריה בני ארצו. ב-8 בדצמבר 2007 הבקיע את שער הבכורה שלו נגד לוקרן. בעונת 2007/2008 הפך לקפטן הקבוצה וסיים כמלך שערי הקבוצה. ב-15 ביולי 2009, חתם רואיס בטוונטה ל-4 שנים תמורת 5 מיליון אירו ולגנט הובטחו אחוזים ממכירה עתידית של השחקן. ב-1 באוגוסט 2009 ערך רואיס ערך את הופעת הבכורה שלו בטוונטה בניצחון 0-2 נגד ספרטה רוטרדם. במשחק זה אף כבש את שער הבכורה שלו.ב-12 בדצמבר 2009 הבקיע בניצחון 1-3 נגד נאק ברדה ובכך רשם רצף מדהים של 10 משחקים בהם הוא כבש. ב-27 במרץ 2010, רואיס הבקיע שלושער מדהים בניצחון 0-3 נגד ספרטה רוטרדם כאשר השערים הובקעו בדקות 46, 49 ו-50. בסיום העונה זכה עם המועדון באליפות ראשונה בתולדות המועדון. בסיום העונה הוכתר למלך השערים של המועדון עם 24 שערים, ובמקום השני בליגה אחרי לואס סוארס שכבש 35 שערים. בקיץ 2011 מועדונים גדולים כמו ארסנל וטוטנהאם הוטספר הביעו עניין בשחקן, אך ב-31 באוגוסט 2011, חתם בפולהאם. ב-11 בספטמבר 2011 ערך את הופעת הבכורה שלו נגד בלקבורן רוברס, וב-23 באוקטובר 2011 הבקיע את שער הבכורה שלו בהפסד 3-1 לאברטון. ב-7 באפריל 2012 שבר רואיס עצם ברגלו, והוא נעדר 10 שבועות. בסיום עונת 2012/2013 הוא הבקיע 5 שערים ב-31 משחקים. ב-15 בינואר 2014 הושאל לפ.ס.וו. איינדהובן עד לסיום העונה.
ב-8 ביולי 2015 חתם בספורטינג ליסבון הפורטוגזית לשלוש שנים. ב-9 באוגוסט 2015 ערך את הופעתו הבכורה בקבוצה בניצחון 1-0 על בנפיקה ליסבון בהסופר קאפ הפורטוגלי. ב-1 באוקטובר 2015 הבקיע את שערו הראשון בתיקו 1-1 נגד בשיקטש בהליגה האירופית.
ב-12 ביולי 2018 חתם בסנטוס הברזילאית לשנתיים.

נבחרת קוסטה ריקה

רואיס ערך את הופעתו הבכורה בנבחרת ב-19 ביוני 2005 נגד סין. הטורניר הראשון שבו לקח חלק עם הנבחרת היה גביע הזהב 2005 בו הבקיע את שערו הראשון נגד הונדורס. במוקדמות מונדיאל 2010 הבקיע שישה גולים אך נבחרתו הודחה לאחר הפסד פלייאוף נגד אורוגוואי. במוקדמות מונדיאל 2014 הבקיע שלושה שערים והצליח הפעם להעפיל עם נבחרתו למונדיאל. בטורניר עצמו שימש רואיס כקפטן הנבחרת. בשלב הבתים ניצח עם נבחרתו 1-3 את אורוגוואי והבקיע את שער הניצחון על איטליה שהבטיח עלייה לשמינית הגמר, תיקו 0-0 בסיום מול אנגליה וידא שקוסטה ריקה תסיים את הבית במקום ראשון. בשמינית הגמר כבש שער יתרון נגד יוון, שער שוויון של היוונים שלח את המשחק לדו-קרב בעיטות עונשין בו ניצחה קוסטה ריקה 3-5 כשרואיס בין הבועטים.
משה רסיוק

ביוגרפיה

רסיוק נולד בחיפה והחל את לימודי המוזיקה אצל המלחין צבי הרי נדל. הוא בוגר האקדמיה למוזיקה על שם רובין בתל אביב והמחלקה למוזיקולוגיה באוניברסיטת תל אביב. באקדמיה למד קומפוזיציה אצל פרופסור אבל ארליך ובשנת 1980, לאחר קבלת התואר, המשיך בלימודיו אצל פרופסור יוסף טל בירושלים. 
בשנת 1982 זכתה יצירתו "קדים" בפרס ראשון בתחרות למלחינים צעירים, ביוזמת הסינפונייטה הישראלית באר שבע בניצוח מנדי רודן. מאז נוגנה היצירה על ידי התזמורות המובילות בארץ ובכללן התזמורת הפילהרמונית הישראלית בניצוח זובין מהטה, לרבות בסיור קונצרטים באוסטרליה. במלאת יובל למדינת ישראל ב-1998, נוגנה "קדים" בקונצרט חגיגי בפינלנד בניצוח אוסמו וונסקה, ובהמשך הוקלטה לשירות השידור של מערב גרמניה. 
יצירתו של רסיוק "עבודה זרה" זכתה ב-1991 בפרס אקו"ם, ונוגנה מאז בידי התזמורת הסימפונית חיפה, תזמורת "המאה" באוסקה, יפן, התזמורת הפילהרמונית הישראלית והתזמורת הפילהרמונית של נובוסיבירסק, רוסיה.
בין יצירותיו הקוליות של משה רסיוק "רחוב השוק", למקהלה, שבוצעה בידי "זמרי קאמרן" בניצוח אבנר איתי ולאחר מכן בידי זמרי הBBC בלונדון, "כיכר סדום" למקהלה ולכלי נקישה, זוכת פרס אנגל ליצירה ישראלית מקורית (1991), "חזון העצמות היבשות", בהזמנת הזמריה השש-עשרה, "נביא בשער" לטנור סולו, מקהלה ותזמורת, "צפרירים", למקהלת ילדים, ואחרות.
רסיוק מרצה במדרשה למוזיקה שבמכללת לוינסקי ומנצח על מקהלת כפר שמריהו. 
בתשנ"א 1991 זכה בפרס אנגל. 
משה רסיוק הוא חתן פרס ראש הממשלה לקומפוזיטורים לשנת 1995.
באוגוסט 2012 קיבל דוקטורט מטעם אוניברסיטת תל אביב, נושא העבודה הוא "יחזקאל בראון והשפעת הזמרה הגרגוריאנית על יצירתו". 
רסיוק שר במשך שנים במקהלת זמרי קאמרן של אבנר איתי. 
רסיוק מלמד גם מוזיקה וניצוח.
בתו היא השחקנית, הזמרת ונגנית החלילית רות רסיוק.
ויפט

היסטוריה

הקטן מכלבי המירדף מופיע בציורים כבר בתחילת המאה ה-17 והיה ידוע אז כ - Wappits. מקורו ככל הנראה בהכלאה של גרייהאונד קטן עם מנצסטר טרייר. ניתן למצוא כלבי ציד קטנים רבים במהלך ההיסטוריה, מהתקופה הרומית עד היום, אך השם וויפט נכנס למילון האנגלי רק בשנת 1610. בשל מהירותו הרבה ובשל גודלו (היחסית זעיר) הוא נחשב כסוס המרוצים של העניים. הוויפט שימש גם לתפיסת ארנבות. במהלך המאה ה-18 הפך הגזע לפופולרי ביותר בקרב אוהבי מרוצי הכלבים.

מאפייני הגזע

הגזע נראה שברירי מאוד, אך במהלך הריצה ניתן לראות עד כמה עוצמתי הכלב. הגזע נחשב בעיקרון כאחד הגזעים הבריאים ביותר, עם זאת הם סובלים מאוד מקור ולעיתים אף מעצמות רכות (באופן גנטי) וממחלות עיניים גנטיות. הוויפט נוצר בשביל לצוד באמצעות חוש הראייה שלו, ויכול לעבור מרחק גדול מאוד בשטחים פתוחים במהירות רבה.

אופי ואילוף

שקט, עדין ואף על פי שאמור לרוץ כל היום הגזע נהנה מאוד ממנוחות ארוכות. הגזע נחשב כגזע החכם ביותר מבין כלבי הגרייהאונד (כלבי הרוח). יכולות הלמידה שלו נחשבות גבוהות אך נדרשת תוכנית תרגול ארוכה בשביל להטמיע את האילוף. כלב תצוגה אידיאלי שאינו דורש הכנה מרובה, בן לוויה, נעים ונקי בבית ובעל אופי נוח.
מתאים ל: חיי עיר (אם מקבל את הפעילות הגופנית הנכונה) וכפר. בעלים אקטיביים, ילדים ובעלי חיים אחרים (עדיף לא חיות קטנות).
לא מתאים ל: שמירה, הגנה, תקיפה, קשישים, ככלב חצר, בעלים לא אקטיביים.
עכשיו זה אחרת

רקע וכתיבה

השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור גם כן. השיר הוא מעין בלדת פופ המספרת בתוכה סיפור על שברון לב במערכת יחסים, והיא משלבת בתוכה גם את סגנון הים-תיכוני.
על השיר אמרו מאקו כי: "בשיר זה, שרית חדד חושפת בפנינו את הצד הפגיע שלה, כשהיא מתמודדת עם שיברון לב ומנסה לתקן את מערכת היחסים שלה".

וידאו קליפ

הווידאו קליפ הנלווה שיצא לשיר מכיל בתוכו גם את מילותיו, והוא מציג בתוכו הנפשות של שעון בכמה צבעים שונים. בנוסף לכך, חדד העלתה את הקליפ לערוץ היוטיוב הרשמי שלה, בסמוך לצאתו כסינגל.
נכון ל-25 באוגוסט 2018, מונה הצפיות של הקליפ עומד על כ-3 מיליון צפיות.
חכימוללה מחסוד

ביוגרפיה

חכימוללה נולד בשם ג'משד מחסוד במחוז קוטקאי, ליד העיירה ג'נדולה שבדרום וזיריסטן, בשנת 1979. הוא רכש את השכלתו במדרסה בכפר קטן במחוז הנגו. בייטוללה מחסוד למד אף הוא באותו בית ספר, אך נשר ממנו בסופו של דבר. 
ג'משד הצטרף לאיש שבטו בייטוללה בג'יהאד, בהתחלה כעוזרו ושומר ראשו. הוא אימץ את הכינוי זולפקאר, ואחר כך שינה לשם חכימוללה, שפירושו בעל הידע. הוא זכה להכרה בתוך הטליבאן בעבור כישורי הלחימה שלו עם ה-AK-47 ועם טנדר הטויוטה. 
בשנת 2004 הוא נהפך להיות דובר בארגון. הוא אירגן מספר פשיטות נגד שיירות אמריקאיות בין השנים 2007–2008, שהכריחו את סגירת מעבר ח'ייבר 6 פעמים. בשנת 2008 הוא קיבל לידיו את הפיקוד על המחוזות אורקזאי, ח'ייבר ועמק קוראם. 
ב-22 באוגוסט 2009 הוא מונה להיות מפקד הטליבאן בפקיסטן על ידי 42 חברי שורה. הדבר אישש את דבר מותו של קודמו בתפקיד בתחילת חודש אוגוסט, בייטוללה מחסוד.
במהלך השנים הופצו מספר פעמים שמועות על מותו של חכימוללה, אך כולן הוכחו כלא נכונות.
ב-1 בנובמבר 2013 מל"ט תקיפה אמריקאי שיגר מספר טילים במקום בו שהה חכימוללה בצפון מחוז וזיריסטן, והוא נהרג יחד עם עוד 4 לוחמים.